《题胡骑纵猎图四首 其一》
明代·倪岳

清霜落尽塞草黄，惊飞山鹊东南翔。飘然栖息自有适，海天一南秋茫茫。

紫袍白马者谁子，玉鞭半绾青丝缰。自远望之重太息，虽有矰缴安能将。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。